ai4bharat/Pralekha huggingface dataset:
वाणिज्य एवं उद्योग मंत्रालय
कागज आयात निगरानी प्रणाली  1 अक्टूबर, 2022 से प्रभावी होगी; ऑनलाइन पंजीकरण की सुविधा 15 जुलाई 2022 से उपलब्ध होगी
करेंसी पेपर, बैंक बांड एवं चेक पेपर, सिक्योरिटी प्रिंटिंग पेपर आदि कागज उत्पादों को अनिवार्य पंजीकरण के दायरे से बाहर रखा गया है
पीआईएमएस की शुरूआत का उद्देश्य “अन्य” श्रेणी के तहत होने वाले आयात पर रोक लगाना है
इस कदम का उद्देश्य इस श्रेणी के तहत ‘मेक इन इंडिया’ एवं ‘आत्मनिर्भर' पहल को बढ़ावा देना भी है
विदेश व्यापार महानिदेशालय  ने कागज के प्रमुख उत्पादों की आयात नीति में संशोधन करके इन उत्पादों को ‘मुफ्त’ श्रेणी से हटाकर 'पीआईएमएस के तहत अनिवार्य पंजीकरण के अधीन मुफ्त’ करते हुए कागज आयात निगरानी प्रणाली  की शुरुआत की है। कागज आयात निगरानी प्रणाली  1 अक्टूबर, 2022 से प्रभावी होगी। हालांकि, पंजीकरण की ऑनलाइन सुविधा 15 जुलाई 2022 से उपलब्ध होगी।
पीआईएमएस घरेलू क्षेत्र की किसी क्षेत्रीय इकाई द्वारा न्यूजप्रिंट, हस्तनिर्मित कागज, कोटेड पेपर, अनकोटेड पेपर, लिथो एवं ऑफसेट पेपर, टिशू पेपर, टॉयलेट पेपर, कार्टन, लेबल, आदि जैसे 201 टैरिफ लाइनों को कवर करने वाले कागज के उत्पादों की एक विस्तृत श्रृंखला के आयात पर लागू होगा। हालांकि, करेंसी पेपर, बैंक बांड एवं चेक पेपर, सिक्योरिटी प्रिंटिंग पेपर आदि जैसे कागज के उत्पादों को अनिवार्य पंजीकरण के दायरे से बाहर रखा गया है।
पीआईएमएस के तहत, एक आयातक को ऑनलाइन सिस्टम के माध्यम से 500 रुपये के पंजीकरण शुल्क का भुगतान करके एक स्वचालित पंजीकरण संख्या प्राप्त करने की जरूरत होगी। यह पंजीकरण संख्या आयात खेप के आगमन की अपेक्षित तिथि से पूर्व के 75वें दिन से पहले और खेप के आगमन की अपेक्षित तिथि से पूर्व के पांचवें दिन के बाद आवंटित नहीं की जाएगी। यह स्वचालित पंजीकरण संख्या 75 दिनों की अवधि के लिए वैध रहेगी और पंजीकरण की वैधता अवधि के भीतर, उसी पंजीकरण संख्या के तहत, स्वीकृत मात्रा के लिए विविध खेप के बिल ऑफ एंट्री  की अनुमति दी जाएगी।
इसके अलावा, पीआईएमएस के तहत पंजीकरण विशेष आर्थिक क्षेत्र / मुक्त व्यापार गोदाम क्षेत्र में एक इकाई द्वारा आयात के समय या पीआईएमएस के तहत शामिल वस्तुओं के निर्यात उन्मुख इकाई द्वारा आयात के समय भी आवश्यक होगा। हालांकि, घरेलू क्षेत्र की किसी क्षेत्रीय  इकाई को एसईजेड/एफटीडब्ल्यूजेड/ईओयू से सीमा शुल्क संबंधी निकासी के समय उसके द्वारा पीआईएमएस के तहत पंजीकरण की आवश्यकता नहीं होगी बशर्ते एसईजेड/एफटीडब्ल्यूजेड/ईओयू में प्रवेश के समय पीआईएमएस के तहत पहले से पंजीकृत कागज की उस वस्तु का कोई प्रसंस्करण नहीं हुआ हो।
घरेलू कागज उद्योग की मांग के आधार पर, पीआईएमएस की शुरूआत का उद्देश्य "अन्य" श्रेणी टैरिफ लाइनों के तहत आयात, अंडर-इनवॉइसिंग के माध्यम से घरेलू बाजार में कागज के उत्पादों की डंपिंग, गलत घोषणा द्वारा निषिद्ध माल का प्रवेश, व्यापार समझौतों के बदले अन्य देशों के जरिए माल का फिर से परिवहन कराने पर रोक लगाना है। यह कदम इस श्रेणी के तहत ‘मेक इन इंडिया’ और ‘आत्मनिर्भर’ पहल को भी बढ़ावा दे सकता है।
हालांकि, यदि 8-अंकीय स्तर पर एचएस कोड में बदलाव के साथ एसईजेड/एफटीडब्ल्यूजेड/ईओयू में वस्तु का प्रसंस्करण हुआ है, तो प्रसंस्करण की गई वस्तु के कवर की जाने वाली 201 टैरिफ लाइनों में से किसी एक के अंतर्गत आने की स्थिति में डीटीए में स्थित आयातक को पीआईएमएस के तहत पंजीकरण करने की जरूरत होगी।
युवा कार्यक्रम एवं खेल मंत्रालय
राष्ट्रपति श्री रामनाथ कोविंद 24 सितंबर, 2020 को वर्ष 2018-19 के लिए राष्ट्रीय सेवा योजना  पुरस्कार प्रदान करेंगे
राष्ट्रपति श्री रामनाथ कोविंद 24 सितंबर, 2020 को राष्ट्रपति भवन, नई दिल्ली में वर्चुअल माध्यम से वर्ष 2018-19 के लिए राष्ट्रीय सेवा योजना  पुरस्कार प्रदान करेंगे। केंद्रीय युवा कार्यक्रम एवं खेल मंत्री, श्री किरेन रिजिजू नई दिल्ली के विज्ञान भवन से होने वाले इस समारोह में शामिल होंगे। वर्ष 2018-19 के लिए राष्ट्रीय सेवा योजना  पुरस्कार 3 विभिन्न श्रेणियों में 42 विजेताओं को दिया जाएगा जैसे विश्वविद्यालय/ +2 परिषद, एनएसएस इकाइयां और उनके कार्यक्रम अधिकारी और एनएसएस स्वयंसेवक।
युवा कार्यक्रम एवं खेल मंत्रालय, युवा मामलों का विभाग देश में एनएसएस को बढ़ावा देने के उद्देश्य से विश्वविद्यालयों/कॉलेजों,  परिषदों, वरिष्ठ माध्यमिक, एनएसएस इकाइयों/कार्यक्रम अधिकारियों और एनएसएस स्वयंसेवकों द्वारा की गई स्वैच्छिक सामुदायिक सेवा मे उत्कृष्ट योगदान को पहचान करने और उन्हें पुरस्कृत करने के लिए प्रत्येक वर्ष राष्ट्रीय सेवा योजना पुरस्कार प्रदान करता है। वर्तमान में एनएसएस के पूरे देश में फैले हुए लगभग 40 लाख स्वयंसेवक हैं।
एनएसएस एक केंद्रीय क्षेत्र की योजना है जिसे वर्ष 1969 में शुरू किया गया था और इसका प्राथमिक उद्देश्य स्वैच्छिक सामुदायिक सेवा के माध्यम से युवा छात्रों के व्यक्तित्व और चरित्र को विकसित करना है। एनएसएस का वैचारिक नीति महात्मा गांधी के आदर्शों से प्रेरित है। बहुत ही सही रूप से, एनएसएस का आदर्श वाक्य "मैं नहीं, बल्कि आप"  है।
संक्षेप में, एनएसएस स्वयंसेवक सामाजिक रूप से प्रासंगिक मुद्दों पर काम करते हैं जो नियमित और विशेष शिविर वाली गतिविधियों के माध्यम से समुदाय की आवश्यकताओं पर प्रतिक्रिया देने के लिए विकसित होते रहते हैं। इन मुद्दों में  साक्षरता एवं शिक्षा,  स्वास्थ्य, परिवार कल्याण और पोषण,  पर्यावरण संरक्षण,  सामाजिक सेवा कार्यक्रम,  महिलाओं का सशक्तिकरण करने के लिए कार्यक्रम,  आर्थिक विकास गतिविधियों से जुड़े हुए कार्यक्रम,  आपदा के दौरान राहत और बचाव कार्य आदि शामिल हैं।
एमजी/एएम/एके/डीसी-
(Visitor Counter : 197
स्वास्थ्य एवं परिवार कल्याण मंत्रालय
कोविड-19 पर अपडेट
संक्रमण से ठीक होने के मामले तेजी से सक्रिय मामलों से आगे निकल रहे हैं
ठीक होने और सक्रिय मामलों के बीच अंतर 1 लाख से अधिक
ठीक होने की दर बढ़कर 58.56% हो गई
प्रति दिन 2.3 लाख से अधिक नमूनों के परीक्षण
भारत सरकार द्वारा कोविड-19 की रोकथाम,नियंत्रण और प्रबंधन के लिए राज्यों / केंद्रशासित प्रदेशों के साथ मिलकर उठाए गए क्रमबद्ध और सक्रिय कदमों से उत्साहजनक मिल रहे हैं।
कोरोना वायरस के संक्रमण से रोगियों के ठीक होने और इसके सक्रिय मामलों के बीच अंतर 1,00,000 से अधिक हो गया है। आज की तारीख में इस संक्रमण से ठीक होने वाले रोगियों की संख्या इसके सक्रिय मामलों की संख्या से 106,661 अधिक है। इस प्रकार, अब तक कोविड -19 बीमारी से कुल 3,09,712 मरीज ठीक हो चुके हैं। कोविड-19 के रोगियों के ठीक होने की दर बढ़कर 58.56% हो गई है। पिछले 24 घंटों के दौरानकोविड-19 के कुल 13,832रोगियों को स्वस्थ किया गया है।
अभी कोविड-19 के 2,03,051 सक्रिय मामले हैं और सभी का अस्पचाल में सक्रिय चिकित्सा देखरेख में इलाज चल रहा है।
भारत में अब कोविड-19 को समर्पित 1036 नैदानिक प्रयोगशालाएँ हैं। इसमें 749 सरकारी और 287 निजी प्रयोगशालाएं हैं।
इनका विवरण इस प्रकार है:
वास्तविक समय आरटी पीसीआर आधारित परीक्षण प्रयोगशालाएं: 567 
ट्रूनैट आधारित परीक्षण प्रयोगशालाएं: 382 
सीबीएनएएटी आधारित परीक्षण प्रयोगशालाएं: 87 
हर रोज 2,00,000 से अधिक नमूनों का परीक्षण किया जा रहा है। पिछले 24 घंटों में परीक्षण किए गए नमूनों की संख्या बढ़कर 2,31,095हो गई है। आज की तारीख तक कुल 82,27,802 नमूनों का परीक्षण किया जा चुका है।
आज 28 जून,2020 तक, कोविड से संबंधित स्वास्थ्य की बुनियादी सुविधाओं को 1,77,529 आइसोलेशन बेड, 23,168 आईसीयू बेड और 78,060 ऑक्सीजन सुविधा युक्त बेड के साथ 1055कोविड समर्पित अस्पतालों की उपलब्धता के साथ मजबूत किया गया है। इसके अलावा 1,40,099आइसोलेशन बेड, 11,508 आईसीयू बेड और 51,371 ऑक्सीजन सुविधा युक्त बेड के साथ 2,400 कोविड समर्पित स्वास्थ्य केंद्र भी चलाए जा रहे हैं।
इसके अलावा, कोविड-19 से निपटने के लिए देश में अभी 8,34,128 बेड वाले 9,519 कोविड देखभाल केंद्र उपलब्ध हैं। केंद्र सरकारल ने राज्यों / केंद्र शासित प्रदेशों / केंद्रीय संस्थानों को 187.43 लाख एन95 मास्क और 116.99 लाख व्यक्तिगत सुरक्षा उपकरण  भी प्रदान किए हैं।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप सेhttps://www.mohfw.gov.in/और@MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSevaपर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
एसजी/एएम/एके
(
रक्षा मंत्रालय
रक्षा मंत्रालय द्वारा कोविड-19 मामलों का प्रबंधन- अद्यतन स्थिति
(रक्षा मंत्रालय ने कोविड-19 मामलों के प्रबंधन के राष्ट्रीय प्रयास को समर्थन देने के लिए सभी आवश्यक संसाधनों की व्यवस्था की है।
वर्तमान में सेना दो चिकित्सा सुविधाओं- हिंडन,गाजियाबाद और मानेसर, हरियाणा का संचालन कर रही है। इन दोनों सुविधाओं में कुल 265 मरीजों की निगरानी की जा रही है। एएफएमएस के महानिदेशक के अनुसार मानेसर केन्द्र में 124 मामलों में 14 दिनों तक अलग-थलग रहने की अवधि पूरी कर ली गई है। इनकी रिपोर्टें निगेटिव है और जल्द ही ये सभी चिकित्सा केन्द्र से चले जाएगे।
अगले कुछ दिनों तक भारत में आने वाले नागरिकों को सुविधा प्रदान करने के लिए जैसलमेर, जोधपुर, सूरतगढ़, गोरखपुर, झांसी और कोलकाता में भी चिकित्सा सुविधाएं तैयार की गई है।
उप राष्ट्रपति सचिवालय
अफ्रीका के समर्थन के लिए भारत की प्रतिबद्धता को अफ्रीकी नेतृत्व स्पष्ट रूप से स्वीकार करता है: उपराष्ट्रपति
मलावी में महात्मा गांधी की 150वीं जयंती के उपलक्ष्य में ‘मानवता के लिए भारत’ का उद्घाटन
इस श्रृंखला में सबसे पहला ‘जयपुर फुट कैम्प’ की शुरूआत
उपराष्ट्रपति का तीन अफ्रीकी देशों का दौरा सफलतापूर्वक पूरा हुआ
(अफ्रीका के साथ भारत के घनिष्ठ संबंधों के मद्देनजर उपराष्ट्रपति श्री एम.वेंकैया नायडू का तीन अफ्रीकी देशों का दौरा सफलतापूर्वक पूरा हो गया। उन्होंने इस दौरान बोत्सवाना, जिम्बाब्वे और मलावी की सप्ताहभर की यात्रा की। उन्होंने बोत्सवाना के राष्ट्रपति श्री मोकगवीत्सी, जिम्बाब्वे के राष्ट्रपति श्री एमर्सन एमनानगागवा, मलावी के राष्ट्रपति श्री पीटर मुथारिका और अन्य नेताओें के साथ बातचीत की, जो अफ्रीका के साथ संबंध बढ़ाने की दिशा में प्रधानमंत्री श्री नरेन्द्र मोदी के 10 मार्गदर्शक सिद्धांतों के अनुरूप है।
अपनी यात्रा के दौरान उपराष्ट्रपति ने कहा कि भारत विकास प्रक्रिया के संबंध में अफ्रीका के समर्थन के लिए प्रतिबद्ध है और भारत अफ्रीकी देशों के साथ अपने राजनयिक और द्विपक्षीय संबंध तथा लोगों के बीच आदान-प्रदान को बहुत महत्व देता है। उन्होंने कहा कि अफ्रीका के समर्थन के लिए भारत की प्रतिबद्धता को अफ्रीकी नेतृत्व स्पष्ट रूप से स्वीकार करता है।
तीनों देशों में उपराष्ट्रपति ने वहां रहने वाले भारतीय मूल के व्यापारियों तथा स्थानीय लोगों के साथ बातचीत की। उन्होंने प्रतिष्ठित वार्षिक ग्लोबल एक्सो-2018 का उद्घाटन भी किया, जिसमें भारत की 28 कंपनियां हिस्सा ले रही हैं।
उपराष्ट्रपति ने मलावी में महात्मा गांधी की 150वीं जयंती के उपलक्ष्य में ‘मानवता के लिए भारत’ का उद्घाटन किया। भारत विश्व के सभी हिस्सों में प्रसिद्ध ‘जयपुर फुट’ के शिविरों का आयोजन कर रहा है, ताकि जरूरतमंदों की सहायता हो सके। भारत भगवान महावीर विकलांग सहायता समिति के साथ मिलकर ‘मानवता के लिए भारत’ जैसी पहल कर रहा है।
श्री नायडू ने इस श्रृंखला में मलावी में सबसे पहला ‘जयपुर फुट कैम्प’ की शुरूआत भी की। उल्लेखनीय है कि अफ्रीका में महात्मा गांधी ने दो दशक से अधिक का समय बिताया था और वहां अहिंसा आंदोलन शुरू किया था, जिसने आगे चलकर भारत को आजादी दिलाई थी। गांधी जी से प्रेरित होकर अफ्रीका के नेताओं ने भी उनके द्वारा बताए मार्ग पर चल कर अपने-अपने देशों को स्वतंत्रता दिलाई।
उपराष्ट्रपति के साथ एक उच्चस्तरीय प्रतिनिधिमंडल भी गया था, जिसमें सामाजिक न्याय एवं अधिकारिता राज्य मंत्री श्री कृष्णपाल गुर्जर, दो सांसद श्री के.सुरेश और श्री वी.मुरलीधरन तथा अन्य आला अधिकारी शामिल थे।
प्रधानमंत्री कार्यालय
प्रधानमंत्री 25 नवंबर को लचित बरफुकन की 400वीं जयंती के उपलक्ष्य में वर्ष भर चलने वाले उत्सव के समापन समारोह को संबोधित करेंगे
लचित बरफुकन अहोम साम्राज्य की शाही सेना के सेनापति थे, जिन्होंने 1671 में सरायघाट की लड़ाई में मुगलों को बुरी तरह पराजित किया था
प्रधानमंत्री नरेन्द्र मोदी 25 नवंबर, 2022 को नई दिल्ली के विज्ञान भवन में सुबह 11 बजे लचित बरफुकन की 400वीं जयंती के उपलक्ष्य में वर्ष भर चलने वाले उत्सव के समापन समारोह को संबोधित करेंगे।
प्रधानमंत्री का गुमनाम नायकों को उचित तरीके से सम्मानित करने का निरंतर प्रयास रहा है। इसी भावना के अनुरूप देश वर्ष 2022 को लचित बरफुकन की 400वीं जयंती वर्ष के रूप में मना रहा है। इस उत्सव का उद्घाटन इस वर्ष फरवरी में भारत के तत्कालीन माननीय राष्ट्रपति श्री राम नाथ कोविंद द्वारा गुवाहाटी में किया गया था।
लचित बरफुकन  असम के अहोम साम्राज्य की शाही सेना के प्रसिद्ध सेनापति थे, जिन्होंने मुगलों को हराकर औरंगजेब के अधीन मुगलों की लगातार बढ़ती महत्वाकांक्षाओं को सफलतापूर्वक रोक दिया था। लचित बरफुकन ने 1671 में लड़ी गई सरायघाट की लड़ाई में असमिया सैनिकों को प्रेरित किया और मुगलों को एक करारीव अपमानजनक हार स्वीकार करने को बाध्य किया। लचित बरफुकन और उनकी सेना की वीरतापूर्ण लड़ाई हमारे देश के इतिहास में प्रतिरोध की सबसे प्रेरक सैन्य उपलब्धियों में से एक है।
प्रधानमंत्री कार्यालय
प्रधानमंत्री ने इस वर्ष की परीक्षा पर चर्चा के लिए सुझाव आमंत्रित किए
प्रधानमंत्री श्री नरेन्द्र मोदी ने इस वर्ष के परीक्षा पे चर्चा संवाद के लिए सभी को विशेष रूप से लगनशील परीक्षार्थियों, माता-पिता और शिक्षकों को अपने विचार साझा करने के लिए आमंत्रित किया है।
अपने ट्वीट में प्रधानमंत्री ने कहा,
"परीक्षा पे चर्चा को जीवन के सभी क्षेत्रों के लोगों से प्राप्त व्यापक सुझावों ने और भी स्मरणीय बना दिया है। मैं आप सभी को, विशेष रूप से #एग्जाम वॉरियर्स, माता-पिता और शिक्षकों को इस वर्ष की बातचीत के लिए अपने सुझाव साझा करने के लिए आमंत्रित करता हूं। #पीपीसी2023 innovateindia.mygov.in/ppc-2023"
रेल मंत्रालय
श्री प्रदीप कुमार ने रेलवे बोर्ड में सदस्य  का कार्यभार संभाला
श्री प्रदीप कुमार ने 11 अक्तूबर, 2019 को रेलवे बोर्ड के सदस्य  तथा पदेन प्रमुख सचिव, भारत सरकार का पदभार संभाल लिया है। इसके पहले श्री प्रदीप कुमार ने एनएआईआर के महानिदेशक के रूप में काम किया था। वे 1981 बैच के भारत रेल सेवा  के अधिकारी हैं।
श्री प्रदीप कुमार ने रूड़की विश्वविद्यालय  से इंजीनियरिंग  में स्नातक तथा इंजीनियरिंग में स्नातकोत्तर  किया है। इसके अलावा उन्होंने वर्ष 2000 में ऑस्ट्रेलिया के न्यू साऊथ वेल्स की सदर्न क्रॉस यूनिवर्सिटी से एमबीए  भी किया है। वे 1983 में उत्तर रेलवे में शामिल हुए। उन्होंने उत्तर रेलवे, दक्षिण उत्तर रेलवे, दक्षिण मध्य रेलवे, पश्चिम मध्य रेलवे, रेलवे बोर्ड और रेलटेल में काम कर चुके हैं।
सूक्ष्म, लघु एवं मध्यम उद्यम मंत्रालय
पिछले 9 वर्षों में सूक्ष्म, लघु एवं मध्यम उद्यम टूल रूम और प्रशिक्षण केंद्रों ने 16 लाख युवाओं को प्रशिक्षण प्रदान किया है, इससे 3 लाख सूक्ष्म, लघु एवं मध्यम उद्यम इकाइयां लाभान्वित हुई हैं: श्री नारायण राणे
राष्ट्रीय लघु उद्योग दिवस' के अवसर पर केंद्रीय सूक्ष्म, लघु और मध्यम उद्यम मंत्री श्री नारायण राणे ने ट्विटर पर घोषणा की कि देश भर में सूक्ष्म, लघु एवं मध्यम उद्यम मंत्रालय द्वारा संचालित 18 टूल रूम और प्रशिक्षण केंद्रों के माध्यम से पिछले 9 वर्षों में 3 लाख से अधिक सूक्ष्म, लघु एवं मध्यम उद्यम इकाइयों को लाभान्वित करने के लिए 16 लाख युवाओं को प्रशिक्षित किया गया है।
श्री राणे ने बताया कि सूक्ष्म, लघु एवं मध्यम उद्यम मंत्रालय के तहत कार्य करने वाले टूल रूम और प्रौद्योगिकी केंद्र माननीय प्रधानमंत्री श्री नरेन्द्र मोदी के आत्मनिर्भर भारत के सपने को साकार करने में महत्वपूर्ण योगदान दे रहे हैं। विशेष रूप से ये टूल रूम और प्रौद्योगिकी केंद्र अत्याधुनिक उत्पादों के निर्माण में चरणबद्ध तरीके से सहायता भी प्रदान कर रहे हैं।
श्री राणे ने कहा कि भारत के ये टूल रूम अंतरराष्ट्रीय मानकों के अनुसार मध्यम व छोटे आकार के उपकरणों का डिजाइन तथा निर्माण करते हैं। इनका इस्तेमाल खेल के सामान, प्लास्टिक, ऑटोमोबाइल, जूते बनाने, कांच, इत्र, फाउंड्री और फोर्जिंग, इलेक्ट्रॉनिक्स एवं अंतरिक्ष क्षेत्र से संबंधित उद्योगों में किया जा रहा है। उन्होंने यह भी बताया कि हाल ही में प्रक्षेपित किए गए चंद्रयान-3 मिशन में भुवनेश्वर के टूल रूम ने 437 प्रकार के लगभग 54,000 एयरो-स्पेस घटकों का निर्माण किया था। टूल रूम ने कोरोना महामारी के कठिन समय में पीपीई किट, सैनिटाइजर मशीन और ऑक्सीजन कंसंट्रेटर की घरेलू आवश्यकताओं को पूरा करने के साथ-साथ विदेशों में उनके निर्यात में भी महत्वपूर्ण भूमिका निभाई है।
सूक्ष्म, लघु एवं मध्यम उद्यम मंत्री ने अपने ट्वीट के माध्यम से बताया है कि देश की सूक्ष्म, लघु एवं मध्यम उद्यम इकाइयों को अधिक सशक्त करने के लिए 15 अन्य प्रौद्योगिकी केंद्र भी स्थापित किए जा रहे हैं।
उप राष्ट्रपति सचिवालय
उपराष्ट्रपति 15 सितंबर को भोपाल जायेंगे
उपराष्ट्रपति माखनलाल चतुर्वेदी राष्ट्रीय पत्रकारिता एवं संचार विश्वविद्यालय के दीक्षांत समारोह में भाग लेंगे
उपराष्ट्रपति श्री जगदीप धनखड़, डॉ.  सुदेश धनखड़ के साथ 15 सितंबर, 2023 को भोपाल, मध्य प्रदेश जायेंगे, जहां वे माखनलाल चतुर्वेदी राष्ट्रीय पत्रकारिता एवं संचार विश्वविद्यालय के दीक्षांत समारोह में मुख्य अतिथि होंगे।
अपनी यात्रा के दौरान उपराष्ट्रपति विश्वविद्यालय के नए परिसर का भी उद्घाटन करेंगे।
नीति आयोग
झारखंड की सुचित्रा सिन्हा को नीति आयोग के वुमन ट्रांसफॉर्मिंग इंडिया अवार्ड्स के पांचवें संस्करण में सम्मानित किया गया
भारत की स्वतंत्रता के 75वें वर्ष में 75 महिलाओं को सम्मानित किया गया
झारखंड की अंबालिका की सुचित्रा सिन्हा नीति आयोग द्वारा वुमन ट्रांसफॉर्मिंग इंडिया के रूप में सम्मानित की गईं 75 महिलाओं में शामिल हैं।
भारत को सशक्त और समर्थ भारत बनाने में महिलाएं लगातार अहम भूमिका निभाती रही हैं। विभिन्न क्षेत्रों में इन महिलाओं की उल्लेखनीय उपलब्धियों को सम्मानित करने के लिए नीति आयोग ने वुमन ट्रांसफॉर्मिंग इंडिया अवार्ड्स की स्थापना की है।
इस वर्ष भारत की स्वतंत्रता के 75 वर्ष पूरा होने के उपलक्ष्य में आजादी का अमृत महोत्सव मनाया जा रहा है, जिसके तहत 75 महिलाओं को डब्ल्यूटीआई पुरस्कार प्रदान किए गए। अन्य पुरस्कार विजेताओं के बारे में अधिक जानने के लिए यहां क्लिक करें।
सुचित्रा सिन्हा, रांची, अंबालिका
श्रीमती सुचित्रा सिन्हा झारखंड राज्य के एक रेड कॉरिडोर जिले सरायकेला के निमडीह प्रखंड में सबरों द्वारा बनाए गए आदिवासी शिल्प के पुनरुद्धार, विकास और प्रचार के लिए पिछले 25 वर्षों से अथक प्रयास कर रही हैं। सबरों को सबरी का वंशज माना जाता है, जिन्होंने भगवान राम को देने से पहले बेर का स्वाद चखा था। ये जनजातियां विलुप्त होने के कगार पर हैं और इन्हें गरीबों में सबसे गरीब के रूप में वर्गीकृत किया गया है। उनके मुददों के प्रति समर्पण से अभिभूत, वे उन्हें माँ कहते हैं और उन्हें देवी के रूप में पूजते हैं।
अंबालिका झारखंड के आदिवासी कारीगरों द्वारा बनाए गए पारंपरिक शिल्प को पुनर्जीवित कर रही है और उन्हें स्थायी आजीविका प्रदान कर रही है।
रक्षा मंत्रालय
64वें सीमा सड़क संगठन दिवस समारोह के भाग के रूप में सीमा सड़क संगठन एक बहु-मॉडल अभियान “एकता एवं श्रद्धांजलि अभियान” का आयोजन कर रहा है
राष्ट्र निर्माण में अपने कर्मयोगियों के ‘बलिदान और योगदान’ का स्मरण करने के लिए, सीमा सड़क संगठन  64वें बीआरओ दिवस समारोह के एक भाग के रूप में “एकता एवं श्रद्धांजलि अभियान” का आयोजन कर रहा है।
सीमा सड़क के महानिदेशक, लेफ्टिनेंट जनरल राजीव चौधरी ने 01 मई 2023 को सीमा सड़क भवन, नई दिल्ली से एक मोटर साइकिल और कार रैली दलों को झंडी दिखाकर रवाना किया। अभियान दल में मोटर साइकिल और मोटर कार शामिल हैं। इन दलों ने अपना अभियान देश के पूर्वोत्तर और उत्तरी भाग से शुरू किया है। अभियान का मोटरसाइकिल दल 14 अप्रैल, 2023 को अरुणाचल प्रदेश के किबिथू से चला था। अठारह परियोजनाओं के अभियान सदस्यों ने 108 दूरस्थ सीमावर्ती स्थानों से मिट्टी, पानी और पौधे एकत्र किए हैं। इन पौधों को सीमा सड़क संगठन की मातृ संस्था पुणे स्थित सीमा सड़क संगठन स्कूल और केंद्र में रोपा जाएगा।
रक्षा राज्य मंत्री श्री अजय भट्ट 07 मई 2023 को सीमा सड़क संगठन के 64वें स्थापना दिवस पर पुणे में इन अभियान दलों का स्वागत करेंगे।
वित्त मंत्रालय
सीजीएसटी कमिश्नरी, नवी मुंबई द्वारा 10.68 करोड़ रुपये के नकली आईटीसी रैकेट का भंडाफोड़
सीजीएसटी कमिश्नरी, नवी मुंबई ने 10.68 करोड़ रुपये के नकली आईटीसी रैकेट का भंडाफोड़ किया है। सीजीएसटी कमिश्नरी, नवी मुंबई ने नवनीत स्टील्स  के मालिक को 2 फरवरी, 2022 को गिरफ्तार कर लिया। फर्म 60 करोड़ रुपये के फर्जी चालान पर फर्जी इनपुट टैक्स क्रेडिट  का लाभ उठाने में संलिप्त थी, जिससे सरकारी खजाने को धोखा दिया जा रहा था ।
एंटी-इवेज़न, सीजीएसटी, नवी मुंबई के अधिकारियों की एक टीम ने उक्त फर्म के खिलाफ जांच की। मालिक के बयान के अनुसार उक्त फर्म एल्युमिनियम और स्टील के कच्चे माल और तैयार माल के व्यापार में शामिल है। हालांकि, जांच से पता चला कि करदाता ने विभिन्न गैर-मौजूदा/फर्जी फर्मों से नकली आईटीसी का लाभ उठाया और उसे पारित किया। आरोपी को उक्त अधिनियम की धारा 132   और  के तहत अपराध करने के लिए केंद्रीय माल और सेवा अधिनियम, 2017 की धारा 69  के तहत गिरफ्तार किया गया है। आरोपी को 03.02.2022 को न्यायिक मजिस्ट्रेट प्रथम श्रेणी, बेलापुर के समक्ष पेश किया गया और 14 दिनों के लिए न्यायिक हिरासत में भेज दिया गया है।
यह मामला सीजीएसटी, मुंबई जोन द्वारा सीजीएसटी में घपला करने वालों के खिलाफ शुरू किए गए अभियान का एक हिस्सा है, जो अनुपालन करने वाले करदाताओं के लिए अस्वस्थ प्रतिस्पर्धा पैदा करते हैं और सरकारी खजाने को धोखा देते हैं। इस अभियान के तहत नवी मुंबई कमिश्नरी ने 425 करोड़ रुपये की कर चोरी का पता लगाया है।
सीजीएसटी विभाग सीजीएसटी में घपला करने वालों की पहचान करने के लिए डेटा विश्लेषण उपकरणों का उपयोग कर रहा है। डेटा विश्लेषण और नेटवर्क विश्लेषण का उपयोग करके, सीजीएसटी मुंबई क्षेत्र के अधिकारियों ने 625 से अधिक कर चोरी के मामले दर्ज किए हैं और 5500 करोड़ रुपये की वसूली की। पिछले पांच महीनों में 630 करोड़ और 48 लोगों को गिरफ्तार किया।
सीजीएसटी विभाग धोखेबाजों के खिलाफ अभियान तेज करने जा रहा है, जो आने वाले दिनों और महीनों में ईमानदार करदाताओं के साथ अनुचित प्रतिस्पर्धा पैदा कर रहे हैं और राजस्व के सरकारी खजाने को धोखा दे रहे हैं।
सामाजिक न्याय एवं अधिकारिता मंत्रालय
सरकार ने दिव्यांग व्यक्तियों के लिए पहचान किए गए उपयुक्त पदों की सूची को अधिसूचित किया
दिव्यांगजन सशक्तिकरण विभाग ने 4 जनवरी, 2021 को केंद्र सरकार के प्रतिष्ठानों में 3566 पदों को अधिसूचित किया, जो दिव्यांगजन अधिकार अधिनियम, 2016 के तहत बेंचमार्क दिव्यांगता  के लिए उपयुक्त हैं। इनमें ग्रुप ए के 1046; ग्रुप बी के 515; ग्रुप सी के 1724 और ग्रुप डी के 281 पद शामिल हैं। दिव्यांग व्यक्तियों की नई श्रेणियों, जैसे बौनापन, एसिड अटैक पीड़ितों, मांसपेशी विकार, ऑटिज्म स्पेक्ट्रम डिसऑर्डर, बौद्धिक दिव्यांगता, ज्ञान प्राप्ति में कुछ ख़ास सीखने संबंधी दिव्यांगता, मानसिक बीमारी और अन्य प्रकार की दिव्यांगता के लिए भी उपयुक्त पदों की पहचान की गई है। यह सूची संपूर्ण नहीं है और केंद्रीय मंत्रालय/विभाग/स्वायत्त निकाय और सार्वजनिक क्षेत्र के उपक्रम अतिरिक्त सूची जारी कर सकते हैं। यह अधिसूचना सरकारी प्रतिष्ठानों में दिव्यांगजनों के रोजगार के अवसरों का विस्तार करेगी।
दिव्यांगजनों के लिए उपयुक्त 2973 पदों की एक सूची, दिव्यांग व्यक्ति  अधिनियम, 1995 के तहत पिछली बार 29 जुलाई, 2013 को अधिसूचित की गई थी। यह अधिनियम अब वापस ले लिया गया है। पहले की अधिसूचित सूची की तुलना में 593 नए पद जोड़े गए हैं।
केंद्र सरकार द्वारा 04 जनवरी, 2021 को अधिसूचित पदों की सूची, दिव्यांगजन सशक्तिकरण विभाग के सचिव की अध्यक्षता में गठित एक विशेषज्ञ समिति की सिफारिशों पर आधारित है। समिति में विशेषज्ञ, दिव्यांगजन और विभिन्न दिव्यांगजन संघों के प्रतिनिधि भी शामिल हैं।
सूची का विवरण विभाग की वेबसाइट पर उपलब्ध है। अधिसूचना
http://egazette.nic.in/WriteReadData/2021/224370.pdf.
पर भी उपलब्ध है।
रक्षा मंत्रालय
भारतीय तटरक्षक बल ने 75वां स्वतंत्रता दिवस मनाया
मुख्य बिंदु:
- भारतीय तटरक्षक बल ने 75वें स्वतंत्रता दिवस के उपलक्ष्य में एक सौ द्वीपों पर राष्ट्रीय ध्वज फहराया
- देशभर में तटरक्षक केंद्रों पर विभिन्न कार्यक्रमों का आयोजन किया गया
- इनमें संवाद कार्यक्रम, वृक्षारोपण अभियान, साइक्लेथॉन, प्रश्नोत्तरी प्रतियोगिताएं और मोटर साइकिल रैलियां शामिल हैं
भारतीय तटरक्षक बल  ने भारत की आज़ादी की 75वीं वर्षगांठ के अवसर पर तथा लोगों में देशभक्ति की भावना को बढ़ावा देने के लिए देशभर से चयनित 100 बसे हुए और निर्जन द्वीपों पर राष्ट्रीय ध्वज फहराया। इनमें से 36 द्वीप पश्चिमी तट पर हैं, जबकि 25 मुख्य भूमि के पूर्वी तट पर स्थित हैं। अंडमान और निकोबार के 24 द्वीपों तथा लक्षद्वीप और मिनिकॉय के 15 द्वीपों पर भी एक साथ तिरंगा फहराया गया।
'आजादी का अमृत महोत्सव' के एक भाग के रूप में, आईसीजी ने लोगों में देशभक्ति की भावना को जागृत करने के लिए पूरे भारत में विभिन्न तटरक्षक केंद्रों पर कार्यक्रमों की एक विस्तृत श्रृंखला आयोजित की है। इनमें मछुआरों के साथ संवाद कार्यक्रम, वृक्षारोपण अभियान, साइक्लेथॉन, वॉकथॉन, निबंध प्रतियोगिताएं, ड्राइंग प्रतियोगिताएं, प्रश्नोत्तरी प्रतियोगिताएं और मोटर साइकिल रैलियां शामिल हैं।